Wan Junaidi Tuanku Jaafar

Tun Pehin Sri Dr. Haji Wan **Junaidi bin** Tuanku **Jaafar** (lahir 1 Februari 1946) ialah ahli politik Malaysia yang berkhidmat sebagai Yang di-Pertua Negeri Sarawak yang ke-8 sejak 2024. Beliau merupakan ahli GPS-PBB.

## Kerjaya
Dilahirkan di Kampung Pendam (kini Sadong Jaya), Sarawak pada 1 Februari 1946, Wan Junaidi menyertai pasukan Polis Diraja Malaysia pada 1964 sebelum berkhidmat dalam Pasukan Polis Hutan dari tahun 1968 hingga 1973, dan dalam tempoh itu beliau juga pernah bertugas di Kawasan Keselamatan Rajang (Rascom). Beliau bertempur dengan komunis antara tahun 1969-1973. Beliau kemudiannya mengikuti pengajian dalam bidang undang-undang di University of Buckingham, England pada tahun 1978 sebelum menjadi pengamal undang-undang dari 1982 hingga 2008.

## Persatuan bukan kerajaan
Beliau menjadi Presiden Persatuan Bekas Polis Malaysia (PBPM) negeri Sarawak. Beliau mencadangkan polis dan Kementerian Dalam Negeri menarik balik penggunaan senjata jenis sub mesingan ini di tempat awam seperti di jalan raya, bandar dan lapangan terbang kerana ia menggerunkan dan menakutkan. Malaysia bukanlah berada dalam suasana perang. Beliau mencadangkan polis menggunakan pistol dan revolver sahaja berikutan dua insiden tembak membabitkan polis dan remaja di Seremban dan Shah Alam.

## Kontroversi
Semasa beliau menjadi Timbalan Menteri di Kementerian Hal Ehwal Dalam Negeri, beliau berpendapat bahawa kadar kes rogol berkanun tinggi di kalangan orang Melayu kepada orang Melayu menjadi "lebih sensitif terhadap budaya" tentang belia mereka, dan dengan itu melaporkan lebih banyak kes daripada "orang bukan Melayu mungkin lebih menerima tentang rogol berkanun".

## Hasil penulisan
# Evolusi parlimen dan evolusi speker parlimen Malaysia ; DBP, 2010.	 
# Falsafah moral ilmu berpengakap  ; DBP, 2007.

## Keputusan pilihan raya

### Pilihan raya Malaysia 2008
Dalam Pilihan Raya Umum Malaysia 2008, Wan Junaidi Bin Tuanku Jaafar bertanding menggunakan tiket Barisan Nasional . Beliau telah bertanding di kawasan  parlimen  Santubong , negeri Sarawak. Wan Junaidi Bin Tuanku Jaafar telah menang dengan mendapat undi sebanyak 15800. 

Calon lawan ialah Rahamat Idil Bin Latip dari PKR mendapat 3,855 undi - Kalah . Peratus pengundi yang keluar ialah  64.73% manakala Undi rosak sebanyak 248.

## Anugerah
*    :
**  Darjah Yang Mulia Pangkuan Negara Pangkat Keenam, Pingat Pangkuan Negara (PPN) (1988)
** Darjah Yang Mulia Setia Mahkota Malaysia Pangkat Ketiga, Johan Setia Mahkota (JSM) (2000)
**  Darjah Yang Mulia Jasa Negara, Panglima Jasa Negara (PJN) - **Datuk** (2003)
**  Darjah Yang Mulia Setia Mahkota Malaysia Pangkat Kedua, Panglima Setia Mahkota (PSM) - **Tan Sri** (2023)
**  Darjah Yang Mulia Pangkuan Negara Pangkat Pertama, Seri Maharaja Mangku Negara (SMN) - **Tun** (2024) 

*   :
**  Darjah Kebesaran Seri Melaka Pangkat Pertama, Darjah Gemilang Seri Melaka (DGSM) - **Datuk Seri** (2016)
*   :
**  Darjah Utama Yang Amat Mulia Bintang Sarawak Pangkat Kedua, Panglima Negara Bintang Sarawak (PNBS) - **Dato Sri** (2014)
**  Darjah Utama Yang Amat Mulia Bintang Sarawak Pangkat Pertama, Satria Bintang Sarawak (SBS) - **Pehin Sri** (2024)
**  Pingat Emas Jubli Intan Kemerdekaan Sarawak (2024)

## Lihat juga
* Analisis Prestasi Barisan Nasional 2008

## Rujukan

,